**Recomandări pentru ghidarea**

**metodologică a procesului de**

**elaborare a conceptelor de proiecte posibile în domeniul**

 **eficienței energetice în clădiri publice**

***Abordarea propusă de echipa de Eficiență Energetică a proiectului MSPL***

***Proiect pentru discuție***

**Unitatea de implementare:** ADR/APL sub egida MDRC cu suportul echipei de Eficiență Energetică a AI II MLPS.

**Introducere**: Participanții la atelierul de lucru 1 au identificat tipurile de clădiri publice care constituie cea mai mare prioritate în termen de reabilitare energetică în fiecare regiune de dezvoltare, conform priorităților aprobate în SDR.

Tipurile de clădiri publice propuse de a fi incluse în lista de concepte de proiecte posibile sunt cele mai mari clădiri publice din fiecare raion, care au caracter regional de utilizare. Prioritate se va oferi următoarelor instituţii :

1) instituţii medico-sanitare publice;

2) instituţii de învățământ,

3) alte clădiri publice (de ex: azile de bătrâni, case de copii, etc.);

**Pasul 1.** Procesul de identificare a clădirilor publice din fiecare regiune pentru a fi incluse în lista conceptelor de proiecte posibile include:

* Coordonarea prealabilă a Instituțiilor de DR în comun cu ministerele de resort: Ministerul Dezvoltării Regionale şi Construcţiilor, Ministerul Sănătăţii, Ministerul Educaţiei, Ministerul Economiei, AEE, în scopul racordării listei cu planurile de optimizare a utilizării instituţiilor publice.
* ADR-urile, după coordonarea cu MDRC, vor delega un reprezentant responsabil de acest proces începând cu etapa de identificare a clădirilor publice.
* La nivel de Raion sunt stabiliți ca reprezentanți: managerul energetic din Raion, reprezentantul instituției – potențial beneficiar și membrul grupului de lucru, APL.

Criteriile care trebuie să fie respectate includ următoarele:

* Ordinea de prioritate a clădirilor publice: 1) instituţii medico-sanitare publice[[1]](#footnote-1), 2) instituţii de învățământ, 3) alte clădiri publice (de ex: azile de bătrâni, case de copii, etc.). Din cele trei clădiri propuse, minimum două proiecte trebuie să fie din primele două categorii;
* Clădirile vor rămâne proprietate publică (acestea nu vor fi privatizate şi destinația clădirii nu va fi schimbată în următorii 10 ani);
* Clădirile nu au fost supuse anterior unor lucrări de reabilitare energetică (schimbarea geamurilor mai mult de 30% în ultimii ani, sau /și izolarea pereților);
* Suprafața clădirilor: clădiri cu cea mai mare suprafață. Suprafața utilă a unei clădiri trebuie să fie de minim 1500 m2 (fără etajul tehnic și subsol) pentru categoria 1 și 2 de clădiri publice;
* Clădirile nu trebuie să fie un monument de arhitectură;
* Starea tehnică a clădirilor (structura de rezistență a clădirii) în stare bună;
* Numărul cadastral. Existența pașaportului tehnic cadastral al clădirii este un avantaj.

**Rezultate aşteptate pasul 1:** aproximativ90 clădiri publice care vor fi incluse în lista preliminară de concepte de proiecte posibile (3 clădiri pe fiecare raion) cu datele persoanei de contact (persoana responsabilă de clădirea instituţiei publice).

Principiul de ghidare: 3 concepte de proiecte posibile per raion. Conceptele de proiecte posibile propuse trebuie să asigure (a) un nivel substanțial de economisire a energiei, (b) proiectele trebuie să corespundă celor 3 categorii ale clădirilor publice identificate în atelierul de lucru nr.1.

**Pasul 2-3.** După coordonarea cu MDRC și ADR, Echipa EE AI-2 al MSPL se întrunește cu ADR pentru a explica modul de lucru, RPP, managerii energetici. De asemenea se formează echipa de experți EE care vor răspunde solicitărilor parvenite de la potențialii aplicanți în perioada de pregătire și prezentare a conceptelor posibile de proiect din partea APL. În scrisoarea de însoțire, aplicanții potențiali vor suplimentar informați privind asistența acordată de către experții EE la etapa completării fișelor și cum pot fi adresate solicitările.

**Rezultate aşteptate:** Informarea uniformă a tuturor actorilor implicați și coordonarea pe intern a rolurilor.

**Pasul 4. Procesarea datelor în oficiu**

După primirea CPP, se vor definitiva 2 liste de proiecte:

* Prima listă va conține câte un proiect per Raion (din cele trei propuse).
* A doua listă va conține sortarea CPP în ordinea descreșterii indicatorului de performanță energetică cu divizarea per domenii de activitate a instituțiilor.

La fel vor fi analizați și alți indicatori conform tabelului de mai jos în cazul în care se obțin două proiecte cu aceleași valori.

**Rezultate aşteptate pasul 4:** Date procesate, lista conceptelor de proiecte posibile:

|  |  |  |  |  |  |  |
| --- | --- | --- | --- | --- | --- | --- |
| No | Raion | Denumirea proiectului | Suprafaţa | Investiţia | Economii | Durata de recuperare a investiţiei |
| 1 | **…** | **…** | **…** | **…** | **…** | **…** |
| 2 |  |  |  |  |  |  |
| 3 |  |  |  |  |  |  |

APL vor fi asigurate cu suportul necesar prin întruniri de lucru cu ADR, managerii energetici și consultanții AI2, prin telefon și e-mail.

**Pasul 5. Întrunire cu MDRC pentru a prezenta rezultatele identificării proiectelor EE**

 Conform listelor – stabilirea proiectelor ramase in lucru, inclusiv luând in considerare diversificarea tipurilor de beneficiari. (sa avem o echitabila reprezentare a diferitelor sectoare)

**Pasul 6. Organizarea a 2 sesiuni de lucru per ADR cu potențialii aplicanți și reprezentanții raioanelor pentru perfectarea CPP conform componenței agreate ca parte a ghidării metodologice**

Pe parcursul şedinţelor de lucru va fi prezentată abordarea conceptuală de prioritizare a conceptelor de proiecte posibile și clarificarea aspectelor metodologice cu reprezentanții instituţiilor publice. Experții proiectului vor acorda asistență în procesul de prezentare şi discutare a indicatorilor de performanţă stabiliţi. Se preconizează aproximativ 6 şedinţe de lucru, fiecare cu o durată de jumătate de zi cu câte 2 reprezentanți per CPP.

La seminare se va colecta informație suplimentară de la beneficiari în dependență de proiect. De asemenea, se va efectua calculul indicatorilor de performanță energetică.

Echipa: 4-5 experți naţionali EE ai proiectului MSPL, 1 reprezentant al ADR-urilor (opţional) şi consultanţii proiectului MSPL în ADR-uri.

**Rezultate aşteptate:** Conceptele de proiecte posibile în domeniul EE în clădiri publice îmbunătățite. Concomitent, rezultatele obținute vor fi prezentate și discutate la nivelul grupului de lucru sectorial nominalizat cu participarea reprezentanților AEE, ME și MDRC, în cadrul atelierelor de lucru, organizate în aceasta perioadă (vezi planul de activitate 2 privind elaborarea PRS).

**Pasul 7. Întrunire cu MDRC pentru a prezenta rezultatele analizei CPP**

**Rezultate aşteptate:** Aprobarea liste CPP pentru avansarea în continuare și elaborarea CPV.

**Pasul 8-9. Luna AUGUST –SEPTEMBRIE 2013 este pentru finalizarea lucrului de către echipa EE asupra PRS și a Anexei PRS.**

Include consultări publice, finalizarea Planului și a listei Conceptelor de proiecte posibile. Conform ordinii stabilite pentru toate sectoarele de analiza CPP se vor prelua pentru dezvoltarea in continuare în CPV.

**Rezultate aşteptate:** Finalizarea componentei EE in Planul Regional și a Anexei PRS, per RD.

1. Spitalele raionale din Edineț, Soroca, Bălți, Ungheni, Nisporeni, Telenești, Orhei, Hâncești, Căușeni, Leova, Cantemir au fost deja incluse în procesul de identificare a conceptelor de proiecte. De aceea, reprezentaţii din aceste raioane pot selecta la etapa dată doar 2 clădiri adiţionale din categoria instituţiilor publice menţionate mai sus. [↑](#footnote-ref-1)